**Տիհանա Լազովիչ** (խորվաթերեն՝ **Tihana Lazović**, 1990, Զադար, Խորվաթիայի Սոցիալիստական Հանրապետություն, ՀՍՖՀ), ժամանակակից խորվաթ դերասանուհի. լայն ճանաչման է արժանացել հատկապես *Zvizdan* («*Բարձրացած արև*») ֆիլմի գլխավոր հերոսուհու կերպարը տպավորիչ կերպով մարմնավորելու շնորհիվ։

Կենսագրություն
--------------

Ծնվել է 1990 թվականին, Խորվաթիայի Զադար քաղաքում։ Հայրը՝ Միլիենկո Լազովիչը, եղել է «Զադար», «Ռիեկա», Պուլայի «Իստրա» ֆուտբոլային թիմերի դարպասապահը, մայրը՝ Գորդանան, իտալերենի ու անգլերենի դասախոս է, պրոֆեսոր, ավագ քույրը՝ Տայանան, երաժիշտ, դաշնամուրի դասատու։ Տիհանան արտիստական իր կարիերան սկսել է որպես դաշնակահարուհի, հանդես է եկել *Tihana i tatini sinovi* երաժշտախմբի կազմում։ Սակայն հետագայում ավարտել է Զագրեբի դրամատիկական արվեստի ակադեմիան և իրեն նվիրել թատրոնին ու կինոյին։

Դերասանական իր ոչ մեծ կարիերայի ընթացքում նա արդեն հասցրել է մի շարք հեղինակավոր կինոմրցանակներ նվաճել։ Առաջին անգամ Պուլայի կինոփառատոնի «*Ոսկե ասպարեզ*» մրցանակի է արժանացել Լուկաս Նոլայի «Սսկվի՛ր» ֆիլմում գլխավոր հերոսուհուն մարմնավորելու համար, «*Լավագույն դեբյուտանտ*» անվանակարգում, երկրորդ «*Ոսկե ասպարեզ*»-ն ստացել է որպես լավագույն դերասանուհի՝ Դալիբոր Մատանիչի *Zvizdan* կինոնկարի գլխավոր հերոսուհու դերը բարձր արվեստով, տպավորիչ կերպով կատարելու համար։ *Zvizdan*-ը մասնակցել է նաև Եվրոպայում ամենահեղինակավորը համարվող Կաննի կինոփառատոնի մրցույթին և շահել փառատոնի ժյուրիի մրցանակը *Un Certain Regard* անվանակարգում։

Տիհանա Լազովիչը ներկա է գտնվել նաև Բեռլինի 2016 թվականի կինոփառատոնում՝ որպես ամենամյա *European Shooting Stars* նախագծի մասնակից, նախագիծ, որը Եվրոպայի ամենախոստումնալից երիտասարդ դերասաններին խրախուսելու նպատակ է հետապնդում։ Նախկինում նման պատվի արժանացել էին խորվաթ կինոդերասանուհիներ Զրինկա Ցվիտեշիչն ու Մարիա Շկարիչիչը, որոնք *European Shooting Stars*նախագծի շրջանակներում մասնակցել էին համապատասխանաբար 2010 և 2011 թվականների բեռլինիալեներին։

Տիհանան տպավորիչ դերակատարումներով հանդես է եկել նաև մի շարք թատերական ներկայացումներում, *Novine* հեռուստասերիալում (2016)։

Ֆիլմագրություն
--------------

### Կինո

| Տարին | Ֆիլմի վերնագիրը | Բնագրի վերնագիրը | Դերը | Նշումներ |
| --- | --- | --- | --- | --- |
| 2013 | *Քահանայի երեխաները* | *Svećenikova djeca* | Փողհարող աղջիկ |  |
| 2013 | *Սսկվի՛ր* | *Šuti* | Բեբա |  |
| 2015 | *Բարձրացած արև* | *Zvizdan* | Ելենա/Նատաշա/Մարիա |  |
| 2016 | *Մյուս կողմից* | *S one strane* | Յադրանկա |  |
| 2018 | *Ալեքսի* | *Aleksi* | Ալեքսի |  |
| 2019 | *Վերջին սերբը Խորվաթիայում* | *Posljednji Srbin u Hrvatskoj* | Վեսնա |  |
|

### Հեռուստատեսություն

| Տարին | Բնագրի վերնագիրը | Դերը | Նշումներ |
| --- | --- | --- | --- |
| 2014 | *Stipe u gostima* | Դորա | 1 դրվագ |
| 2015 | *Crno-bijeli svijet* | Նատա | 1 դրվագ |
| 2016–2020 | *Novine* | Տենա Լատինովիչ (ժուռնալիստ) |  |
| 2018 | *Jutro će promeniti sve* | Ինես |  |
| 2020 | *Tajkun* | Քսենիա |  |

Ծանոթագրություններ
------------------

1. ↑  Šćulac Adriano (հունիսի 6, 2015)։ «Tihana Lazović: Stojim čvrsto na zemlji, ne želim se promijeniti»։ *novilist.hr* (Croatian)։ Վերցված է հուլիսի 25, 2015
2. ↑  «Nova glumačka zvijezda Tihana Lazović ima istarske korijene»։ *istarski.hr* (Croatian)։ հունիսի 4, 2015։ Վերցված է 2020-05-10
3. ↑   Preuzeto 28. srpnja 2017.
4. ↑   Preuzeto 28. srpnja 2017.
5. ↑   Preuzeto 28. srpnja 2017.
6. ↑   Preuzeto 28. srpnja 2017.

Արտաքին հղումներ
----------------

* Տիհանա Լազովիչ Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | VIAF: 1152079150807112964 · WorldCat VIAF: 1152079150807112964 |

 |